**ฟรันเชสโก ตอตตี** (อิตาลี: *Francesco Totti*) เกิดเมื่อวันที่ 27 กันยายน ค.ศ. 1976 เป็นอดีตนักฟุตบอลชาวอิตาลี สโมสรสุดท้ายที่ลงเล่นให้คือโรมาในกัลโชเซเรียอา ประเทศอิตาลี ซึ่งเป็นสโมสรเดียวในอาชีพค้าแข้งของเขา ในตำแหน่งกองหน้าตัวต่ำ ตอตตี มีความสามารถและเทคนิคในการเล่นฟุตบอลสูง มีจุดเด่นคือเปิดบอลได้อย่างแม่นยำ ยิงไกลและยิงฟรีคิกได้รุนแรง ปัจจุบันเขาถือเป็นนักเตะสัญลักษณ์ของทีม เป็นกัปตันทีม รวมทั้งเป็นเจ้าของสถิติลงเล่นและทำประตูให้ทีมมากที่สุดในประวัติศาสตร์ของสโมสร และยังได้รับการยกย่องว่าเป็นนักฟุตบอลที่ยิ่งใหญ่ที่สุดที่ทีมเคยมีมา

ตอตตีนับว่าเป็นนักฟุตบอลที่ประสบความสำเร็จสูงที่สุดคนหนึ่งของอิตาลี เขาเคยคว้าแชมป์ฟุตบอลโลกในปี 2006 และรองแชมป์ยูโร 2000 โดยได้รับเลือกให้ติดทีมออลสตาร์ทั้งสองรายการ ในส่วนของรางวัลส่วนบุคคล เขาเป็นเจ้าของสถิติรางวัลนักฟุตบอลอิตาลีแห่งปี 5 สมัย และนักฟุตบอลยอดเยี่ยมของ เซเรียอา 2 สมัย และได้รับคัดเลือกจาก เปเล่ ให้เป็น 1 ใน 125 นักฟุตบอลที่ยิ่งใหญ่ที่สุดตลอดกาลที่ยังมีชีวิตอยู่ เมื่อปี 2004

ปัจจุบัน ตอตตียังทำสถิติเป็นอันดับ 1 ของการยิงประตูใน เซเรียอา โดยทำไป 226 ประตู และเป็นอันดับที่ 2 ตลอดกาลในประวัติศาสตร์ของลีก

รูปแบบการเล่น
-------------

ตำแหน่งโดยธรรมชาติของตอตตีคือ คอยสร้างสรรค์เกมอยู่หลังศูนย์หน้า หรือ เพลย์เมกเกอร์ (อิตาลี: *trequartista*) ซึ่งในระดับสโมสรเขาได้เล่นในช่วงระหว่างปี 1997-2005 ก่อนจะขยับขึ้นมาเป็นศูนย์หน้าเต็มตัวในปี 2006 และยังคงเล่นอยู่ในตำแหน่งนี้มาจนถึงปัจจุบัน แม้จะลงเล่นในฐานะกองหน้าตัวต่ำ แต่เขาก็มักหาโอกาสทำประตูเองอย่างสม่ำเสมอ ซึ่งต่างจากในทีมชาติอิตาลี ที่มักจะพยายามส่งบอลให้เพื่อนทำประตูมากกว่า ลูกส่งที่เขามักใช้คือการผ่านบอลแบบทะลุช่อง

โดยทั่วไป ตอตตีเป็นผู้เล่นที่มักเก็บบอลไว้กับตัว โดยเฉพาะอย่างยิ่งเมื่อเล่นให้โรมา และพยายามหลอกล่อฝ่ายตรงข้าม ชอบเล่นบอลจังหวะเดียวทั้งการยิงและจ่าย นอกจากนี้เขายังได้รับหน้าที่เป็นคนยิงจุดโทษของ โรมา และมักจะเป็นตัวเลือกลำดับต้น ๆ ในการเล่นลูกตั้งเตะ ทั้งลูกฟรีคิก และ เตะมุม ในส่วนของการทำประตู เขามักจะใช้การยิงอัดโดยเน้นความแรง แต่ก็ได้รับการยอมรับโดยทั่วไปว่าเป็นนักเตะที่ชิพบอลได้ดี และบ่อยครั้งที่สุดคนหนึ่ง

นักเตะทีมเยาวชน
---------------

ตอตตีเกิดและโตในย่านปอร์ตาเมโตรเนียของกรุงโรม เขาเริ่มเล่นฟุตบอลตั้งแต่อายุ 4 ขวบ โดยมีนักฟุตบอลที่ชื่นชอบและเป็นแรงบันดาลใจในการเล่นคือ จูเซปเป จันนีนี ที่ถูกยกย่องว่าเป็นสัญลักษณ์ของทีมโรมาในเวลานั้น ในช่วงก่อนเข้าสู่อาชีพนักฟุตบอล ตอตตีเคยเข้าร่วมทีมเยาวชนของสมิตตรัสเตเวเรและโลดีจานี ก่อนจะมีโอกาสได้มาอยู่กับทีมเยาวชนโรมาในปี 1989 โดยในช่วงเวลานั้นมีทีมใหญ่ระดับโลกอย่างมิลานให้ความสนใจและยื่นข้อเสนอมายังตอตตีด้วย แต่เนื่องจากครอบครัวต้องการให้เขาอยู่กับทีมในบ้านเกิด จึงปฏิเสธทางมิลานและเลือกมาอยู่กับโรมาแทน

โรมา
----

ตอตตี ขณะลงเล่นให้ โรมา ในฤดูกาล 2010-11
ตอตตีลงเล่นในทีมเยาวชนของโรมา อยู่ 3 ปี จึงได้เซ็นสัญญาเป็นนักฟุตบอลอาชีพกับสโมสรในปี 1992 และได้ลงเล่นเป็นตัวหลักของทีมในปี 1994 ก่อนจะได้รับการแต่งตั้งให้เป็นกัปตันทีมในปี 1997 ในวัยเพียง 20 ปี ซึ่งถือว่าเป็นกัปตันทีมที่อายุน้อยที่สุดในประวัติศาสตร์ของทีม เขามีส่วนในการพาทีมคว้าแชมป์อิตาลี หรือ สคูเด็ตโต้ ในปี 2001 โดยลงเล่นไป 30 นัด และยิงได้ 13 ประตู จากความโดดเด่นในการเล่น และการเป็นชาวโรมันโดยกำเนิด ทำให้ ตอตตี ได้รับการยกย่องจากแฟนบอล โรมา ให้เป็นนักเตะสัญลักษณ์ของทีมมาจนถึงปัจจุบัน

ในฐานะกัปตันทีม ตอตตีคือนักเตะที่มีโอกาสสัมผัสถ้วยรางวัลกับทีมมากที่สุด นอกเหนือจากการได้แชมป์อิตาลี ยังมีแชมป์โคปปา อิตาเลีย และ ซูเปอร์โคปปา อิตาเลียนา อย่างละ 2 ครั้ง และในฐานะส่วนบุคคล ตอตตี ได้รับรางวัลนักฟุตบอลแห่งปีของอิตาลี 5 สมัย ซึ่งเป็นสถิติสูงสุดตลอดกาล รวมถึงรางวัลนักฟุตบอลยอดเยี่ยมของ เซเรียอา 2 สมัย ก็เป็นสถิติสูงสุด (ร่วมกับ กาก้า และ ซลาตัน อิบราฮิโมวิช) เช่นกัน

หนึ่งในช่วงเวลาที่ดีที่สุดในแง่ส่วนบุคคลของตอตตี คือในฤดูกาล 2006-07 โดยเขายิงไป 26 ประตูในเซเรียอา ทำให้เขาคว้ารางวัลดาวซัลโวของ อิตาลี และของยุโรป แม้ว่าตลอดระยะเวลาลงเล่นอาชีพ ตอตตี จะประสบกับอาการบาดเจ็บรบกวนบ่อยครั้ง แต่เขาก็ยังเป็นเจ้าของสถิติลงเล่น และทำประตูมากที่สุดตลอดกาลของทีม ปัจจุบัน ตอตตี ลงเล่นให้ โรมา ในทุกรายการไป 605 นัด และยิงได้ 259 ประตู (นับเฉพาะในลีก ลงเล่น 469 นัด และยิงได้ 204 ประตู)

เมื่อวันที่ 30 พฤศจิกายน 2009 ตอตตีออกมาเปิดเผยว่าเขาได้เซ็นสัญญาฉบับใหม่ระยะยาว 5 ปีกับโรมา โดยสัญญาจะหมดในปี 2014 และมีเงื่อนไขให้เขารับตำแหน่งผู้อำนวยการของทีมต่อไปอีกอย่างน้อย 5 ปี หลังจากที่เขาตัดสินใจเลิกเล่นฟุตบอลอาชีพไปแล้ว หาก ตอตตี อยู่กับทีมจนครบข้อตกลงดังกล่าว เท่ากับว่าเขาจะใช้ชีวิตอยู่กับ โรมา นานถึง 30 ปีเลยทีเดียว ซึ่งทางสโมสรได้ออกมาแถลงเกี่ยวกับสัญญาดังกล่าวอย่างเป็นการทางในวันที่ 16 ธันวาคม 2009

เมื่อวันที่ 20 มีนาคม 2011 ตอตตีทำได้ 2 ประตู ในเกมที่เสมอกับฟิออเรนตีนา 2-2 ทำให้เขากลายเป็นนักฟุตบอลคนที่ 6 ในประวัติศาสตร์ถัดจากซิลวีโอ ปีโอลา, กุนนาร์ นอร์ดาห์ล, จูเซปเป เมอัซซา, โชเซ่ อัลตาฟีนี และ โรแบร์โต้ บัจโจ ที่สามารถทำประตูใน เซเรียอา ได้ครบ 200 ประตู หลังจากนั้น ตอตตี ก็ยังคงทำประตูอย่างต่อเนื่องมาเรื่อยๆ กระทั่งถึงวันที่ 17 มีนาคม 2013 เขาสามารถยิงประตูได้ถึง 226 ประตูในลีก ทำสถิติเป็นนักเตะที่ยิงประตูได้สูงสุดของ เซเรียอา เป็นอันดับ 2 ตลอดกาล

ทีมชาติอิตาลี
-------------

ตอตตี ระหว่างเกมนัดชิง ยูโร 2000
ตอตตีลงเล่นให้ทีมชาติอิตาลีระหว่างปี 1998 ถึง 2006 โดยเป็นนักเตะที่ถูกเรียกตัวอย่างสม่ำเสมอ และมักจะได้รับเลือกให้เป็นตัวจริงของทีม เขาเล่นได้อย่างโดดเด่นในยูโร 2000 โดยพาทีมชาติเข้าไปถึงรอบชิงชนะเลิศกับฝรั่งเศส และแม้ว่าทีมจะเป็นเพียงรองแชมป์ แต่ ตอตตี ก็ได้รับเลือกให้เป็นนักเตะยอดเยี่ยมของนัดชิงชนะเลิศ รวมถึงเป็นหนึ่งในนักเตะทีมรวมดาราของรายการนี้ด้วย อย่างไรก็ตามในอีก 2 รายการใหญ่ถัดมาคือ ฟุตบอลโลก 2002 และ ยูโร 2004 ตอตตี ไม่สามารถแสดงผลงานได้อย่างที่ควรจะเป็น โดยเฉพาะในรายการหลัง ตอตตี มีปัญหาในการควบคุมอารมณ์ ถึงขั้นถ่มน้ำลายใส่หน้า คริสเตียน โพลเซ่น กองกลางทีมชาติเดนมาร์ก ทำให้เขาโดนแบนถึง 3 นัด และทีมชาติอิตาลีก็ตกรอบแรก ทำให้เขาถูกวิจารณ์อย่างหนักในฐานะเป็นนักฟุตบอลที่เป็นความหวังของทีม

อย่างไรก็ตาม ตอตตียังคงได้รับโอกาสรับใช้ชาติตามปกติ ในช่วง 3 เดือนก่อนแข่งฟุตบอลโลก 2006 ตอตตี ประสบอาการบาดเจ็บอย่างหนักจากการถูกเตะสกัดจนข้อเท้าซ้ายหัก แต่ก็ฟิตกลับมาทันเวลา และมีส่วนในการพาทีมชาติอิตาลี คว้าแชมป์ฟุตบอลโลก โดย ตอตตี ได้ลงเล่นครบทั้ง 7 นัด และช่วยส่งบอลให้เพื่อนทำประตู 4 ครั้ง ซึ่งถือเป็นสถิติอันดับ 1 ของรายการ (ร่วมกับ ฮวน โรมัน ริเกลเม่ ของ อาร์เจนตินา) หนึ่งในช่วงเวลาสำคัญคือการยิงจุดโทษในช่วงทดเวลาบาดเจ็บ ในเกมกับ ออสเตรเลีย ในเกมรอบสอง โดย ตอตตี ยังได้รับเลือกให้ติดทีมรวมดาราของการแข่งขันหลังจบรายการนั้น

ตอตตีประกาศเลิกเล่นให้ทีมชาติไปแล้วตั้งแต่ปี 2007 และได้ทำการแขวนสตั๊ด Roma เกมสุดท้าย ต็อตติ ลงเล่นแทน โมฮาเหม็ด ซาลาห์ ตั้งแต่นาที 54 สถิติในนัดสั่งลาคือ ผ่านบอล 22 ครั้งเป็นการทำทางสร้างสรรค์โอกาส 4 ครั้ง, แย่งบอลได้ 2 ครั้ง, เข้าสกัด 2 ครั้ง และเรียกฟาวล์ 1 ครั้ง

หลังจบเกม โรม่า เปิดเปิดโอกาสอดีตกองหน้าทีมชาติอิตาลี กล่าวสุนทรพจน์เปิดใจต่อหน้าสาวกเป็นครั้งสุดท้ายในฐานะนักฟุตบอลอาชีพในปี 2018

ชีวิตส่วนตัว
------------

ตอตตี ในปี 2007
ตอตตีสมรสกับอิลารี บลาซี นางแบบ และ พิธีกรโทรทัศน์ ชื่อดังของอิตาลี ในปี 2005 ทั้งคู่มีบุตรด้วยกัน 2 คน คนโตเป็นผู้ชายชื่อ คริสเตียน ส่วนคนเล็กเป็นผู้หญิงชื่อ ชาแนล โดยตั้งแต่หลังจากภรรยาคลอดบุตรคนแรก ตอตตี จะฉลองการทำประตูได้ด้วยการดูดนิ้วโป้งทุกครั้ง ซึ่งหลายคนเชื่อว่าเป็นการทำท่าเลียนแบบการดูดจุกนมของบุตรชาย ก่อนจะมีการเปิดเผยภายหลังว่าเป็นการกล่าวถึงภรรยาของเขาเองที่ชอบดูดนิ้วตัวเองบ่อยๆ

ในอดีต ตอตตีเคยเป็นพรีเซนเตอร์ให้เครื่องดื่มเป๊ปซี่ โดยถ่ายโฆษณาหลายชิ้น ที่เป็นที่รู้จักมากที่สุดคือโฆษณาชุดนักสู้กลาดิเอเตอร์ ที่ถ่ายทำร่วมกับ เดวิด เบ็คแฮม, โรนัลดินโญ่, โรแบร์โต้ คาร์ลอส และ ราอูล กอนซาเลซ ด้วยความที่เป็นสายเลือดโรมันโดยตรง เขายังเคยถ่ายโฆษณาให้กับเครือข่ายโทรศัพท์โวดาโฟน ร่วมกับ เจนนาโร่ กัตตูโซ่ รวมถึงผลิตภัณฑ์รองเท้า ไนกี้ และเดียดอร่า ที่เขาเคยใช้สวมใส่ขณะเล่นฟุตบอล

นอกเหนือจากนี้ ตอตตียังเคยได้รับเลือกให้เป็นทูตขององค์กรยูนิเซฟ ในปี 2003 และร่วมโครงการหมู่บ้านเพื่อเด็กยากไร้ของฟีฟ่า ในปี 2006 โดยอีกหนึ่งในกิจกรรมการกุศลเพื่อช่วยเหลือเด็กคือการออกหนังสือเกี่ยวกับมุขตลกที่เขาเขียนเอง ซึ่งภายหลังได้กลายเป็นหนังสือขายดีติดตลาด และเขายังได้นำเรื่องที่เขียนมาถ่ายทอดผ่านวิดีโอที่ถ่ายทำร่วมกับเพื่อน ๆ ในทีมชาติอิตาลี โดยมี อาเลสซันโดร เดล ปีเอโร, อเลสซานโดร เนสต้า, จันลุยจี บุฟฟอน, กริสเตียน วีเอรี, มาร์โก เดลเว็คคิโอ และอันโตนีโอ กัสซาโน ร่วมแสดงด้วย

เกียรติประวัติ
--------------

### สโมสร

#### โรมา

ตอตตี รับถ้วยแชมป์โกปปาอีตาเลีย ปี 2008 จากจอร์โจ นาโปลีตาโน ประธานาธิบดีอิตาลี
* **เซเรียอา**:
	+ **แชมป์**: 2000-01
	+ รองแชมป์: 2001-02, 2003-04, 2005-06, 2006-07, 2007-08, 2009-10
* **โกปปาอีตาเลีย**:
	+ **แชมป์**: 2006-07, 2007-08
	+ รองแชมป์: 2002-03, 2004-05, 2005-06, 2009-10
* **ซูแปร์โกปปาอีตาเลียนา**:
	+ **แชมป์**: 2001, 2007
	+ รองแชมป์: 2006, 2008, 2010

#### ทีมชาติอิตาลี

* **ฟุตบอลโลก**:
	+ **แชมป์**: 2006
* **ฟุตบอลชิงแชมป์แห่งชาติยุโรป**:
	+ รองแชมป์: 2000
* **ฟุตบอลชิงแชมป์แห่งชาติยุโรป รุ่นอายุต่ำกว่า 21 ปี**:
	+ **แชมป์**: 1996
* **ฟุตบอลชิงแชมป์แห่งชาติยุโรป รุ่นอายุต่ำกว่า 18 ปี**:
	+ รองแชมป์: 1995

#### รางวัลส่วนบุคคล

รอยเท้าของ ตอตตี บน *The Champions Promenade* ใน โมนาโก
* **ฟีฟ่า 100** (125 นักเตะที่ยิ่งใหญ่ที่สุดที่ยังมีชีวิตอยู่ เลือกโดย เปเล่)
* **ติดทีมรวมดารา ฟุตบอลโลก 2006**
* **ติดทีมรวมดารา ฟุตบอลชิงแชมป์แห่งชาติยุโรป 2000**
* **นักฟุตบอล เซเรียอา แห่งปี**:
	+ 2000, 2003
* **นักฟุตบอลอิตาลีแห่งปี**:
	+ 2000, 2001, 2003, 2004, 2007
* **นักฟุตบอลดาวรุ่ง เซเรียอา แห่งปี**:
	+ 1999
* **นักฟุตบอล เซเรียอา แห่งปีของ เกริน โดโร่**:
	+ 1998, 2004
* **ดาวซัลโวสูงสุด เซเรียอา**:
	+ 2006-07
* **ดาวซัลโวสูงสุดยุโรป (รองเท้าทองคำยุโรป)**:
	+ 2007
* **นักฟุตบอลแฟร์เพลย์แห่งปี เซเรียอา (ลูกบอลเงิน)**:
	+ 2007-08
* **โกลเด้นฟุต (เท้าทองคำ)**:
	+ 2010

สถิติการลงเล่น
--------------

* *ข้อมูลถึงวันที่ 17 มีนาคม 2013*

| **สโมสร** | **ฤดูกาล** | เซเรียอา | โกปปาอีตาเลีย | ฟุตบอลสโมสรยุโรป1 | ฟุตบอลรายการอื่น ๆ2 | รวม |
| --- | --- | --- | --- | --- | --- | --- |
| **ลงเล่น** | **ประตู** | **ลงเล่น** | **ประตู** | **ลงเล่น** | **ประตู** | **ลงเล่น** | **ประตู** | **ลงเล่น** | **ประตู** |
| **โรมา** | 1992–93 | 2 | 0 | - | - | - | - | - | - | 2 | 0 |
| 1993–94 | 8 | 0 | 2 | 0 | - | - | - | - | 10 | 0 |
| 1994–95 | 21 | 4 | 4 | 3 | - | - | - | - | 25 | 7 |
| 1995–96 | 28 | 2 | 1 | 0 | 7 | 2 | - | - | 36 | 4 |
| 1996–97 | 26 | 5 | 1 | 0 | 3 | 0 | - | - | 30 | 5 |
| 1997–98 | 30 | 13 | 6 | 1 | - | - | - | - | 36 | 14 |
| 1998–99 | 31 | 12 | 3 | 1 | 8 | 3 | - | - | 42 | 16 |
| 1999–00 | 27 | 7 | 2 | 0 | 5 | 1 | - | - | 34 | 8 |
| 2000–01 | 30 | 13 | 2 | 1 | 3 | 2 | - | - | 35 | 16 |
| 2001–02 | 24 | 8 | - | - | 11 | 3 | 1 | 1 | 36 | 12 |
| 2002–03 | 24 | 14 | 5 | 3 | 6 | 3 | - | - | 35 | 20 |
| 2003–04 | 31 | 20 | - | - | 1 | 0 | - | - | 32 | 20 |
| 2004–05 | 29 | 12 | 7 | 3 | 4 | 1 | - | - | 40 | 16 |
| 2005–06 | 24 | 15 | 2 | 0 | 3 | 2 | - | - | 29 | 17 |
| 2006–07 | 35 | 26 | 5 | 2 | 9 | 4 | 1 | 0 | 50 | 32 |
| 2007–08 | 25 | 14 | 3 | 3 | 6 | 1 | 1 | 0 | 35 | 18 |
| 2008–09 | 24 | 13 | - | - | 7 | 2 | 1 | 0 | 32 | 15 |
| 2009–10 | 23 | 14 | 2 | 0 | 6 | 11 | - | - | 31 | 25 |
| 2010–11 | 32 | 15 | - | - | 7 | 2 | 1 | 0 | 40 | 17 |
| 2011–12 | 27 | 8 | 2 | 0 | 2 | 0 | - | - | 31 | 8 |
| 2012–13 | 26 | 11 | 1 | 0 | - | - | - | - | 27 | 11 |
| **รวม** | **527** | **226** | **48** | **17** | **88** | **37** | **5** | **1** | **668** | **281** |

1ฟุตบอลสโมสรยุโรปรวมถึงรายการยูฟ่าแชมเปียนส์ลีกและยูฟ่ายูโรปาลีก  

2ฟุตบอลรายการอื่น ๆ รวมถึงซูแปร์โกปปาอีตาเลียนา

### สถิติการลงเล่นและทำประตูในรายการต่าง ๆ

* เซเรียอา : 527 นัด 226 ประตู
* โกปปาอีตาเลีย : 48 นัด 17 ประตู
* ซูแปร์โกปปาอีตาเลียนา : 5 นัด 1 ประตู
* ยูฟ่าแชมเปียนส์ลีก : 50 นัด 16 ประตู
* ยูฟ่ายูโรปาลีก : 38 นัด 21 ประตู
* ฟุตบอลโลก : 11 นัด 1 ประตู
* ฟุตบอลชิงแชมป์แห่งชาติยุโรป : 6 นัด 2 ประตู

อ้างอิง
-------

1. ↑  Di Maggio, Roberto. "Francesco Totti - Goals in Serie A". RSSSF. สืบค้นเมื่อ 18 February 2017.
2. ↑  "Francesco Totti" (ภาษาอิตาลี). A.S. Roma. คลังข้อมูลเก่าเก็บจากแหล่งเดิมเมื่อ 2018-07-03. สืบค้นเมื่อ 29 July 2016.
3. ↑  "Francesco Totti" (ภาษาอิตาลี). Lega Serie A. คลังข้อมูลเก่าเก็บจากแหล่งเดิมเมื่อ 2017-07-13. สืบค้นเมื่อ 6 September 2015.

แหล่งข้อมูลอื่น
---------------

* เว็บไซต์ทางการ
* Francesco Totti profile เก็บถาวร 2018-07-03 ที่ เวย์แบ็กแมชชีน at the official A.S. Roma website
* Lega Serie A profile เก็บถาวร 2017-07-13 ที่ เวย์แบ็กแมชชีน
* Francesco Totti Profile at ESPN FC
* FIGC national team archive เก็บถาวร 2016-10-20 ที่ เวย์แบ็กแมชชีน (อิตาลี)
* Francesco Totti – สถิติการลงแข่งจากสหพันธ์ฟุตบอลระหว่างประเทศ (FIFA) (อังกฤษ)
* ฟรันเชสโก ตอตตี – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)


| ก่อนหน้า |  | ฟรันเชสโก ตอตตี |  | ถัดไป |
| --- | --- | --- | --- | --- |
| **ฟาบิโอ คันนาวาโร่** |  | **นักฟุตบอลอิตาลีแห่งปี** (2007) |  | **อาเลสซันโดร เดล ปีเอโร** |
| **ลูก้า โทนี่** |  | **รางวัลรองเท้าทองคำยุโรป** (2006-07) |  | **คริสเตียโน โรนัลโด** |
| **ลูก้า โทนี่** |  | **ดาวซัลโวสูงสุดเซเรียอา** (2006-07) |  | **อาเลสซันโดร เดล ปีเอโร** |
| **กริสเตียน วีเอรี** |  | **นักฟุตบอลอิตาลีแห่งปี** (2003 และ 2004) |  | **อัลแบร์โต จีลาร์ดีโน** |
| **ดาวิด เตรเซเก้ต์** |  | **นักฟุตบอลเซเรียอา แห่งปี(ร่วมกับ พาเวล เนดเวด)** (2003) |  | **กาก้า** |
| **กริสเตียน วีเอรี** |  | **นักฟุตบอลอิตาลีแห่งปี** (2000 และ 2001) |  | **กริสเตียน วีเอรี** |
| **กริสเตียน วีเอรี** |  | **นักฟุตบอลเซเรียอาแห่งปี** (2000) |  | **ซีเนอดีน ซีดาน** |
| **อเลสซานโดร เนสต้า** |  | **นักฟุตบอลดาวรุ่งเซเรียอาแห่งปี** (1999) |  | **โรแบร์โต บาโรนีโอ** |
| **อเบล บัลโบ** |  | **กัปตันทีมโรมา** (1998 - 2017) |  | **ดานีเอเล เด รอสซี** |

| * ด
* ค
* ก
รายชื่อนักกีฬาทีมชาติอิตาลี – ชนะเลิศ ฟุตบอลโลก 2006 (สมัยที่ 4) |
| --- |
| 
* 1 บุฟฟอน
* 2 Zaccardo
* 3 Grosso
* 4 เด รอสซี
* 5 กันนาวาโร (c)
* 6 บาร์ซัลยี
* 7 เดล ปีเอโร
* 8 กัตตูโซ
* 9 Toni
* 10 ตอตตี
* 11 Gilardino
* 12 Peruzzi
* 13 เนสตา
* 14 Amelia
* 15 Iaquinta
* 16 Camoranesi
* 17 Barone
* 18 อินซากี
* 19 ซัมบรอตตา
* 20 Perrotta
* 21 ปีร์โล
* 22 ออดโด
* 23 มาเตรัซซี
* ผู้ฝึกสอน: ลิปปี

 | อิตาลี |

| * ด
* ค
* ก
รองเท้าทองคำยุโรป |
| --- |
| *L'Équipe* award | 
* 1967–68: เอวแซบียู
* 1968–69: Zhekov
* 1969–70: มึลเลอร์
* 1970–71: Skoblar
* 1971–72: มึลเลอร์
* 1972–73: เอวแซบียู
* 1973–74: Yazalde
* 1974–75: Georgescu
* 1975–76: Kaiafas
* 1976–77: Georgescu
* 1977–78: Krankl
* 1978–79: Kist
* 1979–80: Vandenbergh
* 1980–81: Slavkov
* 1981–82: Kieft
* 1982–83: Gomes
* 1983–84: รัช
* 1984–85: Gomes
* 1985–86: ฟัน บัสเติน
* 1986–87: Cămătaru / Polster
* 1987–88: Çolak
* 1988–89: Mateuț
* 1989–90: Sánchez & Stoichkov
* 1990–91: Pančev

 |
| Unofficial | 
* 1991–92: McCoist
* 1992–93: McCoist
* 1993–94: Taylor
* 1994–95: Avetisyan
* 1995–96: Endeladze

 |
| ESM award | 
* 1996–97: โรนัลโด
* 1997–98: Machlas
* 1998–99: Jardel
* 1999–2000: Phillips
* 2000–01: Larsson
* 2001–02: Jardel
* 2002–03: Makaay
* 2003–04: อ็องรี
* 2004–05: อ็องรี & ฟอร์ลัน
* 2005–06: Toni
* 2006–07: ตอตตี
* 2007–08: เซ. โรนัลโด
* 2008–09: ฟอร์ลัน
* 2009–10: เมสซิ
* 2010–11: เซ. โรนัลโด
* 2011–12: เมสซิ
* 2012–13: เมสซิ
* 2013–14: เซ. โรนัลโด & ซัวเรซ
* 2014–15: เซ. โรนัลโด
* 2015–16: ซัวเรซ
* 2016–17: เมสซิ
* 2017–18: เมสซิ
* 2018–19: เมสซิ
* 2019–20: อิมโมบีเล
* 2020–21: แลวันดอฟสกี
* 2021–22: แลวันดอฟสกี
* 2022–23: โฮลัน

 |

| * ด
* ค
* ก
นักฟุตบอลยอดเยี่ยมแห่งปีของเซเรียอา |
| --- |
| โอสการ์เดลกัลโซ เอไอซี | 
* 1997: มันชีนี
* 1998: โรนัลโด
* 1999: วีเอรี
* 2000: ตอตตี
* 2001: ซีดาน
* 2002: Trezeguet
* 2003: เนดเวต & ตอตตี
* 2004: กาก้า
* 2005: Gilardino
* 2006: กันนาวาโร
* 2007: กาก้า
* 2008: อิบราฮีมอวิช
* 2009: อิบราฮีมอวิช
* 2010: มิลิโต

 |
| กรานกาลาเดลกัลโซ เอไอซี | 
* 2011: อิบราฮีมอวิช
* 2012: ปีร์โล
* 2013: ปีร์โล
* 2014: ปีร์โล
* 2015: เตเบซ
* 2016: โบนุชชี
* 2017: บุฟฟอน
* 2018: อิการ์ดิ
* 2019: ค. โรนัลโด

 |